text: Voter Vayt altı yaşında olarkən atası Hantinqton xəstəliyindən vəfat etmişdi. O, sonralar Kaliforniya Texnologiya İnstitutunda kimya təhsil alır və məzun olduqdan sonra Sandia Milli Laboratoriyasında elmi işçi vəzifəsində işləyir. Orada onun köməklik göstərdiyi proton radioqrafiyası tədqiqatı, 1985-ci ildə komandasına Kimya üzrə "Nobel" mükafatı qazandırır. Volter pul mükafatının bir hissəsini istifadə edərək keçmiş sinif yoldaşı və yaxın dostu Eliot Şvartz (Adam Godley) ilə birlikdə "Gray Matter Technologies" şirkətini təsis edir. Təxminən bu vaxtlarda Volter laboratoriya köməkçisi Qretçen Şvartz (Jessica Hecht) ilə münasibət qurur. O, "Grey Matter Technologies" şirkətindəki maliyyə payını 5000 dollara sataraq ayrılır. Qretçen və Elliot sonralar evlənirlər və var-dövlət qazanırlar, bunu Volterin apardığı araşdırmalara borclu idilər. Volter bu səbəbdən onların hər ikisindən inciyir.